
Beszállítási termékstruktúra csomagolásának logisztikai problémái

TDK dolgozatomban egy nagyvállalat adott beszállítói csomagolási struktúrája esetében kívánom feltárni a csomagolással szemben támasztott követelményrendszert, vizsgálom ennek megfelelően és adott célfüggvények szerint az optimális csomagolás kialakítás lehetőségeit.
Dolgozatomban a Robert Bosch Energy and Body Systems Kft. csomagolási csoportjának munkájával fogok részletesebben foglalkozni, ahol fő vizsgálati területem a beszállítói csomagolás. Ahhoz viszont, hogy hatékonyan tudjam elemezni a  göngyölegekkel folytatott tevékenységeket, szükséges, hogy az RBHM szállítási tevékenységét, illetve a vállalat fennálló szállítási rendszerét megvizsgáljam, hiszen ennek függvényében tervezik a csomagolási módozatokat.
A mai termékválaszték körülbelül 98 %-á eredeti állapotában a szállításra, tárolásra és értékesítésre alkalmatlan. Ezért van  szükség a termékek mennyiségi és minőségi védelmét garantáló, az előállítástól a felhasználásig jelenlévő védőburkolatra, vagyis a csomagolásra.
A csomagolás jellemzői kihatnak a rakodási, egységrakomány-képzési és a betárolási technológiára. A csomagolási tevékenység nem hoz létre új, a társadalom számára fogyasztható értéket. Kiemelkedő szerepe van viszont az előállított anyagi javak piaci és használati értékének megóvásában, sőt növelésében is. Napjainkban fontos szempont a csomagolás környezetre
gyakorolt hatása is.



